kardosdrur/scandi-wiki huggingface dataset:
Tonkin

Tonkin, også Tongkin eller Tongking (chu nho: 東京), er den nordligste del af Vietnam. I nord grænsende til Kinas provinser Yunnan og Guangxi, i vest til Laos og med østkyst mod Tonkinbugten. Indbyggerne selv kalder den Bắc Kỳ, som betyder "Nordlige region". Et alternativt navn er Bac Bô, Nordlige grænses bugt.

Med sin beliggenhed ved Røde Flods frodige delta, har Tonkin en omfattende produktion af ris.

Navnet afledes fra Đông Kinh, et ældre navn på byen Hanoi, som var hovedstad i Vietnam fra 800-tallet. Vietnam var da allerede længe en kinesisk provins. Dette navn betyder "østlige hovedstad" og er sprogligt identisk med navnet Tokyo. Jævnfør også Kinas Nanjing (sydlige hovedstad) og Beijing (nordlige hovedstad).

Frankrig erklærede sin overhøjhed over Vietnam efter fransk-kinesiske krig (1884-1885) og delte det i tre regioner med navnene Tonkin (i nord), Annam (mellemste del) og Cochinkina (i syd). Inddelingen var ret tilfældig og vietnameserne selv kæmpede i 90 år for landets genforening.

Noter

Litteratur 
 Martin Vahl: "Tonkin" i: Salmonsens Konversationsleksikon, 2. udgave, bind XXIII (1926), s. 595-596

Vietnams geografi
An Qi

An Qi (født 21. juni 1981) er en kinesisk fodboldmålmand. Han var ved VM i fodbold 2002. Han spillede for Kinas landshold i sæsonerne 2001-2002. Her nåede han at spille 9 kampe.

Fodboldspillere fra Kina
Deltagere ved verdensmesterskabet i fodbold 2002
Carl Max Klitgaard

Carl Max Klitgaard (født 31. januar 1892 i Randers, død 1. marts 1944 i Odense) var en dansk assurandør, proprietær og nazist. Onkel til modstandsmanden og kommunist Frede Klitgård.

Liv og karriere 
Carl Max Klitgaard blev født den 31. januar 1892 i Randers, faren skulle angiveligt have været socialist og derfor opkaldt sønnen efter Karl Marx. Den 14. november 1934 indmeldt i det danske nazist parti DNSAP, som han blev sysselleder for på Fyn.

Under besættelsen arbejdede Klitgaard som stikker og meddeler for det tyske politi Gestapo, på grund af modstandsbevægelsen opdagede han var stikker, blev han klokken 17:45 den 1. marts 1944 likvideret i Odense på hjørnet af Læssøegade 11 og Istedvænget, likvideringen foregik imens hans kone og datter så på.

Efter likvideringen af Klitgaard blev Petergruppen den 3. marts 1944 sat i aktion i Odense, som hævn for likvideringen af Klitgaard skulle Adjunkt ved Odense Katedralskole Niels Foged likvideres i sit hjem på Aarestrupvej, forsøget mislykkes dog. Samme aften bliver politistationen på Flakhaven i Odense udsat for et bombeattentat, som koster en dansk betjent livet. Aktionen var planlagt af Fritz Himmel, som fik hjælp af Otto Schwerdt samt to andre tyskere. Angrebet på politistationen var angiveligt ikke planlagt på forhånd, men blev foreslået af Himmel, efter at attentatet mod Foged var slået fejl.

Klitgaard var gift med Maria Sophia født Svendsen (1910-97).

Referencer 

Nazister fra Danmark
U/21 Europamesterskabet i fodbold 2017

U-21 Europamesterskaberne i fodbold 2017 var den 21. udgave af europamesterskaberne for U-21-landshold, arrangeret af UEFA. Slutrunden afholdtes 16. - 30. juni 2017 i Kielce, Lublin, Bydgoszcz, Gdynia, Tychy og Krakow i Polen, der fik tildelt værtsskabet af UEFA's eksekutivkomite i januar 2015. Der deltog for første gang tolv hold i slutrunden, hvilket er fire hold flere end hidtil. Kvalifikationsturneringens gruppespil foregik fra 23. marts 2015 til 11. oktober 2016. Playoffkampene blev spillet i november samme år. Turneringen blev vundet af Tyskland, der vandt 1-0 over Spanien i finalen. Der blev ikke kåret en bronzevinder, men de to tabende semifinalister blev England og Italien.

Kvalificerede hold 
Der deltog 52 landshold i kvalifikationsturneringen, hvoraf der skulle findes elleve deltagere i slutrunden (Polen var sikret deltagelse som værter). Holdene var fordelt i ni puljer. I syv af puljerne var der seks hold. I de sidste to var der fem hold. De ni gruppevindere sikrede sig adgang til slutrunden. Fire af toerne kvalificerede sig til playoffrunden, hvor de skulle møde en anden toer ude og hjemme.

Op til lodtrækningen til slurunden var holdene seedet i tre lag. Værtsnationen var ikke seedet og var forhåndsplaceret i gruppe A, mens holdene i øverste lag blev fordelt i de to øvrige puljer.

Slutrunden

Gruppespillet 
De tolv deltagende hold var inddelt i tre grupper med fire hold i hver. De fire guppevindere og én toer kvalificerede sig til semifinalerne.

Gruppe A

Gruppe B

Gruppe C

Rangering af andetplacerede hold

Slutspil

Semifinaler

Finale

Referencer 

EM i fodbold
Fodbold i 2017
Peter Ambrosius Rasmussen

Peter Ambrosius Rasmussen (25. december 1918 i Brande - 8. juli 1992) var en dansk filmfotograf, der blandt andet fotograferede nogle af Hakon Mielches film om eksotiske steder i verden, fx Risdyrkning på Bali og Jorden rundt på 80 minutter.

Eksterne henvisninger 
 

Filmfotografer fra Danmark
U/21 Europamesterskabet i fodbold 2004

U-21 Europamesterskabet i fodbold 2004 blev spillet på fire forskellige stadioner i Tyskland fra den 27. maj til den 8. juni 2004. Turneringen blev vundet af Italien, der slog Serbien og Montenegro i finalen med 3-0.

De tre bedst placerede hold i turneringen kvalificerede sig samtidigt til at repræsentere Europa ved sommer-OL 2004 sammen med værtslandet Grækenland.

Gruppespil

Gruppe A

Gruppe B

Slutspil

Overblik

Semifinaler

Olympisk play-off

Finale

Målscorere 

4 mål
  Alberto Gilardino
  Johan Elmander
3 mål
  Hugo Almeida
  Markus Rosenberg
2 mål
  Benjamin Auer
  Daniele De Rossi
  Giuseppe Sculli
  Danko Lazović
1 mål
  Alexander Hleb
  Raman Kirenkin
  Pavel Kirylchyk
  Aleh Shkabara
  Niko Kranjčar
  Mario Lučić
  Eduardo da Silva
  Thomas Hitzlsperger
  Bastian Schweinsteiger
  Cesare Bovo
  Giampiero Pinzi

1 mål, fortsat
  Carlitos
  Luis Lourenço
  Carlos Martins
  Pedro Oliveira
  Jorge Ribeiro
  Hugo Viana
  Branislav Ivanović
  Goran Lovre
  Miloš Marić
  Dejan Milovanović
  Simon Vukčević
  Stefan Ishizaki
  Jon Jönsson
  Babis Stefanidis
  Tranquillo Barnetta
  David Degen
  Baykal Kulaksızoğlu
  Johan Vonlanthen

Selvmål
  Kim Jaggy (for Sverige)

Referencer

Eksterne henvisninger 
 Resultatarkiv  på UEFA.com
 RSSSF Resultatarkiv på rsssf.com

EM i fodbold
Fodbold i 2004
U/21 Europamesterskabet i fodbold 2002

U-21 Europamesterskabet i fodbold 2002 blev spillet på fire forskellige stadioner i Schweiz fra den 16. til den 28. maj 2002. Turneringen blev vundet af Tjekkiet, der slog Frankrig i finalen.

Gruppespil

Gruppe A

Gruppe B

Slutspil

Overblik

Semifinaler

Finale

Målscorere 

3 mål
  Massimo Maccarone
2 mål
  Michal Pospíšil
  Pierre-Alain Frau
  Olivier Sorlin
  Alexander Frei
1 mål
  Koen Daerden
  Tom Soetaers
  Zdeněk Grygera
  Martin Jiránek
  David Rozehnal
  Gareth Barry
  Peter Crouch
  Jermain Defoe
  Alan Smith (fodboldspiller, født 1980)

1 mål, fortsat
  Sylvain Armand
  Sidney Govou
  Péguy Luyindula
  Steed Malbranque
  Xenofon Gittas
  Giorgos Kyriazis
  Christos Patsatzoglou
  Emiliano Bonazzoli
  Andrea Pirlo
  Ariza Makukula
  Hélder Postiga
  Filipe Teixeira
  Hugo Viana
  Ricardo Cabanas
Selvmål
  Koen Daerden (for Frankrig)

Referencer

Eksterne henvisninger 
 Resultatarkiv  på UEFA.com
 Resultatarkiv på rsssf.com

EM i fodbold
Fodbold i 2002
Karl Kiefer

Karl Kiefer kan være flere personer
 Karl Kiefer (forretningsmand) - var en dansk forretningsmand, der var knyttet til Kooperationen (1874–1946)
 Karl Kiefer (teolog) - tysk katolsk teolog (1866-1940)
Chiles kvindefodboldlandshold

Chiles kvindefodboldlandshold er de nationale kvindefodboldlandshold på Chile som reguleres af Chiles fodboldforbund.

Resultater

VM 

*Omfatter kampe vundet på straffespark.

CONMEBOL 

*Omfatter kampe vundet på straffespark.

Eksterne henvisninger 
 FIFA Team Profile  
 Chile FA Website 

Kvindefodboldlandshold
Kvindefodboldlandshold
Panoramafrihed

Panoramafrihed () er en indskrænkning i ophavsretten som findes i mange landes lovgivning. Den gør det muligt at fotografere, filme eller male/tegne bygninger eller kunstværker som er permanent placeret i det offentlige rum – og derefter publicere resultatet.

Regler for panoramafrihed og/eller andre love begrænser muligheden for at ophavsretsindehavere kan anmelde den som har taget eller distribueret sådanne billeder. Ellers er det normale inden for ophavsretslovgivningen at kun ophavsretsindehaveren kan give tilladelse til at kopiere dennes værker eller fremstille andre værker på baggrund af de beskyttede værker.

Love i forskellige lande 
Mange lande har lignende indskrænkninger i ophavsretten, som gør det lovligt at publicere fotografier, som er taget på eller fra et offentligt område. Tolkningerne og betingelserne er dog ret forskellige fra land til land.

Europæiske Union (oversigt) 

Inden for Den Europæiske Union gør Direktiv 2001/29/EC det muligt – men ikke obligatorisk – for medlemsstaterne at indlægge en klausul om panoramafrihed i deres respektive ophavsretslove.

Panoramafrihed defineres blandt andet i artikel 59 i den tyske Urheberrechtsgesetz ('Ophavsretsloven'), i artikel 27 i den schweiziske Urheberrechtsgesetz og i sektion 62 af den britiske Copyright, Design and Patents Act 1988,

Det findes på den anden side europæiske lande som Italien, Frankrig og Island, hvor panoramafrihed ikke eksisterer (i det mindste ikke fuldt ud). På trods af offentlige protestaktioner og et statslig initiativ, anført af advokaten Guidi Scorza og journalisten Luca Spinelli, er fotogengivelser af offentlige områder fortsat forbudt i Italien.

Dette er i overensstemmelse med den gamle italienske ophavsretslovgivning, som er gjort endnu mere restriktiv gennem "Codice Urbani".
I denne tillægslov meddeles blandt andet at publicering af fotografier af "kulturgenstande" (hvilket i teorien inkluderer næsten alle menneskeskabte miljøer) i kommercielt sammenhæng forudsætter at man først får tilladelse fra Kunst- og kulturarvsministeriets lokalkontor.

Som led i en fremtidig reform og modernisering af EU-lovgivningen om ophavsrettigheder, var der i 2015 fremsat et forslag i Europa-Parlamentet om begrænsning af rettighederne til frit at fotografere i det offentlige rum inden for hele EU, men Parlamentet forkastede forslaget den 9. juli 2015. En online kampagne indleverede dagen før næsten en halv million protester mod den varslede indskrænkning i panoramafriheden.

Referencer 

Fotografi
Jura
Immaterialret
Wimbledon-mesterskabet i herredouble 2015

Wimbledon-mesterskabet i herredouble 2015 var den 123. herredoubleturnering ved Wimbledon-mesterskaberne i tennis. Mesterskabet blev vundet af det fjerdeseedede par bestående af Jean-Julien Rojer fra Holland og Horia Tecău fra Rumænien, som dermed begge vandt sin første grand slam-titel i herredouble og deres anden grand slam-titel i alt. Tecău havde tidligere tabt tre Wimbledon-finaler i herredouble i træk i årene 2010, 2011 og 2012 sammen med Robert Lindstedt. I finalen besejrede de Jamie Murray fra Storbritannien og John Peers fra Australien (seedet 13) med 7-6 (7-5), 6-4, 6-4.

Vasek Pospisil og Jack Sock var forsvarende mestre, men det tredjeseedede par tabte allerede i tredje runde til de senere finalister Jamie Murray og John Peers med 3-6, 6-7 (6-8), 7-6 (7-5), 6-3, 6-8, og de var dermed det eneste af de fire højst seedede par, der ikke mindst nåede frem til kvartfinalerne.

Der var dansk deltagelse i rækken, eftersom de tidligere vindere Jonathan Marray og Frederik Løchte Nielsen genoptog deres samarbejde fra 2012 og modtog et wildcard til turneringen. Den dansk-britiske konstellation blev slået ud i tredje runde af det andenseedede par bestående af Ivan Dodig og Marcelo Melo med 6-1, 6-4, 7-6 (8-6).

Præmier 

Den samlede præmiesum i herredoubleturneringen androg £ 1.540.000 ekskl. per diem, hvilket var en stigning på 5,0 % i forhold til året før.

Hovedturnering

Spillere 

Hovedturneringen havde deltagelse af 64 par. Heraf havde 54 par kvalificeret sig i kraft af deres ranglisteplacering, fire par havde spillet sig gennem kvalifikationen (Q), mens seks par havde modtaget et wildcard (WC). Efterfølgende meldte to par afbud, hvilket gav plads til to lucky loser-par.

Resultater

Kvartfinaler, semifinaler og finale

Første til tredje runde

Kvalifikation

Spillere 

Kvalifikationsturneringen havde deltagelse af 16 par, der spillede om fire pladser i hovedturneringen.

Resultater

Se også 
 Wimbledon-mesterskabet i herresingle 2015
 Wimbledon-mesterskabet i damesingle 2015
 Wimbledon-mesterskabet i damedouble 2015
 Wimbledon-mesterskabet i mixed double 2015

Kilder / eksterne henvisninger 
 Wimbledon 
 Wimbledon - News - Doubles joy for Rojer and Tecau (11. juli 2015)

Noter 

Herredouble
2015
Malajbjørn

Malajbjørn (Helarctos malayanus) er det mindste medlem i bjørnefamilien og den eneste repræsentant i slægten Helarctos og tilhører familien Ursidae. Den lever i de tropiske regnskove i Sydøstasien (i landene Indien, Bangladesh, Myanmar, Thailand, Malaysia, Laos, Cambodia, Vietnam, Yunnanprovinsen i Kina, og på Sumatraøerne og Borneo). Deres pels er kulsort, kort og glat med underhår. Forældrene er omkring 120-150 cm lange og vejer 27-80 kg. Dens hale udgør 30-70 mm lang og tungen er 20-25 cm lang. Hunner er parringsklare som 3-årige, og er drægtig i 95–174 dage. Hvert kuld er 1-2 unger. En nyfødt unge vejer 280-325 g, er blind og hårløs, som tiden går begynder den at åbne sine øjne og får hår på krop. Den er afhængig af sin mor i 18 måneder. Men allerede 1-3 måneder kan ungerne løbe, lege og spise.

Bjørne
Dyr fra Sydøstasien
Europahallen

Europahallen er en hal i Aalborg Kongres & Kultur Center (AKKC), ligesom Aalborghallen. Den blev opført i 1990 som tilbygning til AKKC.

Der er plads til ca. 600 gæster i hallen.
Europahallen fik sit navn efter en navnekonkurrence blev afholdt. Nogle år forinden var Aalborg både blevet kåret som Årets By i Europa og Europas Reneste By, så derfor passede navnet godt til den nye hal.

Europahallen består af et stort lokale, en scene med scenetræk, to tilhørende balkoner og en foyer med et stort glasparti. Den er direkte forbundet med AKKCs forhal og centerets øvrige lokaler.

Europahallen har lagt scene til Aalborg Vinterrevy siden 1990. Derudover anvendes den til teaterstykker, shows, messer, kongresser m.m.

Ekstern henvisning 
 www.akkc.dk - officiel website for Aalborg Kongres & Kultur Center 

Bygninger, konstruktioner og anlæg i Aalborg
Wimbledon-mesterskabet i damedouble 2015

Wimbledon-mesterskabet i damedouble 2015 var den 93. damedoubleturnering ved Wimbledon-mesterskaberne i tennis. Mesterskabet blev vundet af det førsteseedede par bestående af Martina Hingis fra Schweiz og Sania Mirza fra Indien, som dermed vandt deres første Wimbledon-titel i damedouble som par. Sejren var Mirzas første grand slam-titel i damedouble og fjerde grand slam-titel i alt i karrieren – de øvrige tre var opnået i mixed double. Det var til gengæld tredje gang, at Hingis vandt Wimbledon-mesterskabet i damedouble, idet hun tidligere havde vundet titlen i 1996 og 1998 sammen med henholdvis Helena Suková og Jana Novotná, og det var hendes fjerde Wimbledon-titel i alt i karrieren, eftersom hun fra tidligere også havde en titel i damesingle. Det var endvidere hendes 10. grand slam-titel i damedouble, men den første siden hendes comeback i 2013, og den 17. grand slam-titel i alt i hendes karriere.

I finalen besejrede det indisk-schweiziske par det rent russiske par Jekaterina Makarova og Jelena Vesnina, der var seedet som nr. 2, med 5-7, 7-6 (7-4), 7-5 i en af de bedste damedoublefinaler i Wimbledon-historien. Makarova og Vesnina var foran med 5-2 i tredje sæt, inden Hingis og Mirza afgjorde kampen ved at vinde de sidste fem partier i træk. Ved stilligen 5-5 blev kampen afbrudt på grund af mørke, og de sidste to partier blev først spillet efter at taget var rullet ud over Centre Court. Den var andet gang, at det russiske par misbrugte en 5-2-føring i afgørende sæt i en grand slam-finale, idet det også skete for konstellationen ved Australian Open 2014.

Makarova var i Wimbledon-finalen i damedouble for første gang, mens Vesnina én gang tidligere – i 2010 – havde været i finalen, hvor hun sammen med Vera Zvonarjova ligeledes tabte.

Sara Errani og Roberta Vinci var forsvarende mestre, men Errani valgte at afstå fra at forsvare sin titel. Vinci spillede i stedet sammen med Karin Knapp, og det italienske par tabte i tredje runde til Casey Dellacqua og Jaroslava Sjvedova.

Præmier 

Den samlede præmiesum i damedoubleturneringen androg £ 1.540.000 ekskl. per diem, hvilket var en stigning på 5,0 % i forhold til året før.

Hovedturnering

Spillere 

Hovedturneringen havde deltagelse af 64 par. Heraf havde 57 par kvalificeret sig i kraft af deres ranglisteplacering, fire par havde spillet sig gennem kvalifikationen (Q), mens tre par havde modtaget et wildcard (WC).

Resultater

Kvartfinaler, semifinaler og finale

Første til tredje runde

Kvalifikation

Spillere 

Kvalifikationen havde deltagelse af 16 par, der spillede om fire ledige pladser i hovedturneringen. Heraf havde 14 par kvalificeret sig i kraft af deres ranglisteplacering, mens to par havde modtaget et wildcard (WC).

Resultater

Se også 
 Wimbledon-mesterskabet i herresingle 2015
 Wimbledon-mesterskabet i damesingle 2015
 Wimbledon-mesterskabet i herredouble 2015
 Wimbledon-mesterskabet i mixed double 2015

Kilder / eksterne henvisninger 
 Wimbledon 
 Wimbledon - News - Hingis and Mirza claim ladies' doubles crown (11. juli 2015) 
 Wimbledon - News - Martina Hingis and Sania Mirza: women's doubles final (11. juli 2015)

Noter 

Damedouble
2015
Den sorte fugl er kommet

Den sorte fugl er kommet er en sang med tekst af Frank Jæger og melodi af Carl Nielsen. Sangen består af 3 vers. Melodien er meget enkel.

Sange af Carl Nielsen
Frederik Emanuel Ramus

Frederik Emanuel Ramus (født 24. maj 1823 i København, død 11. september 1874 sammesteds) var en dansk embedsmand.

Ramus blev 1840 student fra Randers Skole, 1847 juridisk kandidat, samme år volontær i General-Toldkammer- og Kommercekollegiet, 1851 kancellist i Finansministeriets ekspeditionssekretariat, 1852 fuldmægtig sammesteds, 1855 sekretær hos finansministeren, 1857 chef for det nævnte sekretariat, udnævntes 1863 til generaltolddirektør og 1865 til generaldirektør for Skattevæsenet, med hvilken stilling han fra 1873 til sin død forbandt overledelsen af det statistiske bureau. Desuden fungerede han i et års tid, 1851-52, som sekretær i Folketinget og var 1861 finansiel tilforordnet i den Holstenske stænderforsamling. 1855 blev han kammerjunker, 1866 kammerherre og 1873 kommandør af Dannebrog. Han var et klart hoved og en ihærdig arbejder, der med levende interesse omfattede sin embedsgerning, en varm patriot og en human overordnet med et omfattende kendskab til den store stab af embedsmænd, der sorterede under ham; men han var ingen initiativets mand og havde desuden ord for at være dels vel tilbøjelig til at fordybe sig i detaljer, dels noget for ængstelig, når han skulle træffe principielle afgørelser.

Kilder  

 

Embedsmænd fra Danmark
Danskere i 1800-tallet
Personer fra København
Kommandører af Dannebrog
Minister for børn

Minister for børn (eller børneminister) er en ministertitel , der blev oprettet første gang af Helle Thorning-Schmidts første regering i 2011. 
 
Ministertitlen har skiftevis været tillagt undervisningsministeren og socialministeren. Nogle  af børnesagerne har været varetaget af andre ministerier, men med børneministeren i en koordinerende rolle.

Danske ministre for børn 
 3. oktober 2011 – 9. august 2013: Børne- og undervisningsminister Christine Antorini (Socialdemokraterne)
 9. august 2013 – 3. februar 2014: Social-, børne- og integrationsminister Annette Vilhelmsen (SF - Socialistisk Folkeparti)
 3. februar 2014 – 28. juni 2015: Minister for Børn, Ligestilling, Integration og Sociale forhold Manu Sareen (Radikale Venstre)
 28. juni 2015 – 28. november 2016: Minister for børn, undervisning og ligestilling Ellen Trane Nørby (Venstre) 
 28. november 2016 – 27. juni 2019: Børne- og socialminister Mai Mercado (Konservative Folkeparti)
27. juni 2019 - nu: Børne- og Undervisningsminister Pernille Rosenkrantz-Theil (Socialdemokratiet)

 
Lister over ministre fra Danmark
Monastir Airport

Monastir Airport (MIR) i Tunesien; også kaldet Monastir Habib Bourguiba International Airport.
Lufthavnen var ny for chartertrafik i starten af 1980'erne og indviet af Habib Bourguiba, men blev hurtigt for lille.
Der var mange gates, men få udgange. Der var meget lidt plads i afgangshallen, så man skulle ikke lette sig fra stolen, før den var besat.
Monastir Airport er nu erstattet af Enfidha Airport (NBE).

Lufthavne i Tunesien
A Work In Progress

A Work in Progress er en bog, som er skrevet af Connor Franta og oprindeligt udgivet af Atria/Keywords Press i april 2015. Bogen har været på New York Times, Publisher's Weekly og The Times of London's bestseller-liste.

Franta har været på en turné for bogen i Storbritannien og USA.

References

Eksterne henvisninger 
 Hjemmeside 
 Annoncering af bogen 

Litteratur i 2015
Selvbiografier
Stratospheric Observatory for Infrared Astronomy

Stratospheric Observatory for Infrared Astronomy (SOFIA) er et samarbejde mellem den amerikanske rumfartsorganisation NASA og Deutsches Zentrum für Luft- und Raumfahrt (DLR). Projektet udgøres af et fly af typen Boeing 747SP, der er blevet ombygget til at medbringe et spejlteleskop med diameter på 2,5 m. Med teleskopet foretages astronomiske observationer i det infrarøde spektrum 12 km oppe i stratosfæren. Fordelen ved at observere i en sådan højde er, at observationerne derved foretages i en højde, der er over ca. 95% af den forstyrrende vanddamp, der der i jordens atmosfære.

Flyet 
Boeing 747SP-flyet som huser teleskopet, var oprindeligt et passagerfly med serienummer 21441. Flyet blev leveret til Pan American World Airways i maj 1977. Pan Am gav flyet navnet "Clipper Lindbergh". Flyet blev døbt af Anne Morrow Lindbergh, enken efter Charles Lindbergh, på 50-årsdagen for Lindbergs berømte flyning fra New York til Paris.

American Airlines købte flyet i 1986 og anvendte det som passagerfly indtil 1995. To år senere købte NASA flyet.

Eksterne links 

 USRA SOFIA website 
 SOFIA Mission Profile  hos NASA's Solar System Exploration
 SOFIA Website des DLR  
 SOFIA Astronomy Picture of the Day

NASA
Teleskoper
Boeing-fly
4-motors jetfly
Udlændinge- og Integrationsministeriet

Udlændinge- og Integrationsministeriet er et dansk ministerium. 

Ministeriet blev oprettet den 28. juni 2015 ved en flytning af opgaver fra Justitsministeriet, Beskæftigelsesministeriet, Ministeriet for Børn, Ligestilling, Integration og Sociale forhold, Ministeriet for By, Bolig og Landdistrikter, og Undervisningsministeriet.

I 2016 skiftede ministeriet navn fra Udlændinge-, Integrations- og Boligministeriet til dets nuværende i forbindelse med, at boligområdet blev flyttet til Transport- og Bygningsministeriet.

Referencer

Eksterne henvisninger 
 Udlændinge- og Integrationsministeriets hjemmeside 

Danske ministerier
Etableret i 2015